NÁRODNÁ RADA SLOVENSKEJ REPUBLIKY

**VII. volebné obdobie**

CRD-1147/2018

**1040a**

**S p o l o č n á s p r á v a**

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov (tlač 1040) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k poslaneckému návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1247 z 19. júna 2018 pridelila návrh poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov (tlač 1040) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie a rozpočet a**

**Výboru Národnej rady Slovenskej republiky pre pôdohospodárstvo a životné prostredie**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol poslanecký návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 428 z 11. septembra 2018 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie a rozpočet uznesením č. 301 z 10. septembra 2018 s poslaneckým návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre pôdohospodárstvo a životné prostredie uznesením č. 200 z 11. septembra 2018 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V čl. I bod 1 znie:

„1. V § 2 sa odsek 2 dopĺňa písmenom t), ktoré znie:

„t) súkromnou výrobou destilátu nepodnikateľská činnosť fyzickej osoby zameraná na výrobu destilátu v súlade s týmto zákonom a osobitným predpisom.2aa)“.

Poznámka pod čiarou k odkazu 2aa znie:

„2aa) Zákon č. 530/2011 Z. z. o spotrebnej dani z alkoholických nápojov v znení neskorších predpisov“.“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I sa vypúšťa bod 2.

Nasledujúce body sa primerane prečíslujú.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bode 3

V čl. I, 3. bode sa v úvodnej vete vypúšťa druhé slovo „sa“.

Pozmeňujúci návrh vypúšťa nadbytočné slovo.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bode 3 sa vypúšťajú tieto slová: „súkromným výrobcom destilátu“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bod 4 znie:

„4. Za § 9 sa vkladá § 10, ktorý vrátane nadpisu znie:

„§ 10

Súkromná výroba destilátu

1. Súkromnú výrobu destilátu môže vykonávať len fyzická osoba, ktorá
2. dovŕšila 18 rokov veku,
3. nebola odsúdená za trestný čin24a) a
4. ak bola uznaná vinnou zo spáchania priestupku podľa § 13a ods. 1 alebo 2, od nadobudnutia právoplatnosti rozhodnutia o uložení pokuty za predchádzajúci priestupok podľa § 13a ods. 1 alebo 2 uplynulo viac ako päť rokov.
5. Súkromnou výrobou destilátu možno vyrobiť destilát obsahujúci menej ako 86 objemových percent etylalkoholu v objeme najviac 25 l a. na fyzickú osobu podľa odseku 1 (ďalej len „súkromný výrobca destilátu“) v kalendárnom roku. Ak ide o viacerých súkromných výrobcov destilátu žijúcich v spoločnej domácnosti, objem najviac 25 l. a. sa posudzuje pre celú domácnosť spoločne.
6. Súkromnú výrobu destilátu možno vykonávať len v najviac 100 litrovom na výrobu destilátov vyrobenom a určenom certifikovanom zariadení (ďalej len „destilačné zariadenie“) vo vlastníctve súkromného výrobcu destilátu.
7. Súkromnú výrobu destilátu možno vykonávať len v mieste trvalého pobytu súkromného výrobcu destilátu alebo v mieste, kde sa nachádza ovocný sad vo vlastníctve alebo v nájme súkromného výrobcu destilátu. Súkromný výrobca destilátu použije na výrobu výhradne ovocie z vlastnej pestovateľskej činnosti alebo surovinu pochádzajúcu z ovocia z vlastnej pestovateľskej činnosti.
8. Destilát vyrobený súkromným výrobcom destilátu nesmie byť predmetom predaja ani iného uvádzania na trh.
9. Súkromný výrobca destilátu je povinný oznámiť nadobudnutie destilačného zariadenia podľa odseku 3 ministerstvu do 15 dní od nadobudnutia destilačného zariadenia. Súkromný výrobca destilátu v oznámení uvedie
10. svoje meno, priezvisko, dátum narodenia a adresu trvalého pobytu,
11. druh destilačného zariadenia a výrobné číslo destilačného zariadenia, ak ho má pridelené,
12. dátum nadobudnutia destilačného zariadenia,
13. adresu miesta, na ktorom sa destilačné zariadenie nachádza.
14. Ministerstvo vedie evidenciu súkromných výrobcov destilátu, ktorá obsahuje najmä
15. meno, priezvisko, dátum narodenia a trvalý pobyt súkromného výrobcu destilátu,
16. evidenčné číslo súkromného výrobcu destilátu,
17. druh destilačného zariadenia súkromného výrobcu destilátu, výrobné číslo destilačného zariadenia, ak ho má pridelené, dátum, kedy súkromný výrobca nadobudol destilačné zariadenie, a adresu miesta, na ktorom sa destilačné zariadenie nachádza,
18. dátum zápisu do evidencie súkromných výrobcov destilátu a dátum výmazu z evidencie súkromných výrobcov destilátu,
19. dátum pridelenia evidenčného čísla súkromného výrobcu destilátu a dátum zrušenia evidenčného čísla súkromného výrobcu destilátu.
20. Ministerstvo do 30 dní zaeviduje oznámenie podľa odseku 6, pridelí súkromnému výrobcovi destilátu evidenčné číslo a vydá súkromnému výrobcovi destilátu písomné potvrdenie o držbe destilačného zariadenia.
21. Súkromný výrobca destilátu je povinný bezodkladne oznámiť ministerstvu zmenu oznamovaných údajov podľa odseku 6.
22. Súkromný výrobca destilátu je povinný bezodkladne oznámiť ministerstvu, že bol
23. odsúdený za trestný čin,24a)
24. uznaný vinným zo spáchania priestupku podľa § 13a ods. 1 alebo 2.
25. Ministerstvo vymaže súkromného výrobcu destilátu z evidencie podľa odseku 7
26. na základe žiadosti súkromného výrobcu destilátu,
27. ak súkromný výrobca destilátu bol odsúdený za trestný čin,24a)
28. ak bol uznaný vinným zo spáchania priestupku podľa § 13a ods. 1 alebo 2 a od nadobudnutia právoplatnosti rozhodnutia o uložení pokuty za predchádzajúci priestupok podľa § 13a ods. 1 alebo 2 neuplynulo viac ako päť rokov,
29. ak zistí, že súkromný výrobca destilátu zomrel alebo bol vyhlásený za mŕtveho.

Poznámka pod čiarou k odkazu 24a znie:

„24a) § 253 Trestného zákona.“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bod 5 znie:

„5. § 13 odseky 1 a 2 znejú:

„(1) Ministerstvo môže vykonávať kontrolu dodržiavania povinností ustanovených týmto zákonom u výrobcu, u súkromného výrobcu destilátu a u fyzickej osoby vyrábajúcej destilát. Zamestnanci ministerstva poverení výkonom kontroly sú oprávnení

a) vstúpiť do priestorov liehovarníckeho závodu uvedeného v § 2 ods. 3 alebo na miesto, na ktorom sa destilačné zariadenia nachádza podľa § 10 ods. 6 písm. d),

b) vyžiadať doklady a informácie preukazujúce, že výrobca, u ktorého sa kontrola vykonáva, v čase kontroly spĺňa podmienky, na základe ktorých mu bolo povolenie vydané,

c) vyžiadať doklady a informácie preukazujúce, že fyzická osoba vyrábajúca destilát, u ktorej sa kontrola vykonáva, spĺňa podmienky súkromnej výroby destilátu podľa § 10 ods. 1 až 6.

(2) Zamestnanci ministerstva poverení výkonom kontroly podľa odseku 1 sú povinní vyžiadať si od výrobcu, súkromného výrobcu destilátu alebo fyzickej osoby, u ktorej sa kontrola vykonáva, doklady a informácie preukazujúce, že výrobca v čase kontroly spĺňa podmienky podľa tohto zákona, na základe ktorých mu bolo vydané povolenie, alebo že fyzická osoba, u ktorej sa kontrola vykonáva, spĺňa podmienky súkromnej výroby destilátu podľa § 10 ods. 1 až 6.“.“

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I sa za bod 5 vkladajú nové body 6. a 7., ktoré znejú:

„6. V § 13 ods. 3 písm. b) sa za slovo „výrobcovi“ vkladá čiarka a slová „súkromnému výrobcovi destilátu alebo fyzickej osobe vyrábajúcej destilát“ a slovo „ktorého“ sa nahrádza slovom „ktorých“.

7. V § 13 ods. 4 prvej vete sa za slovo „Výrobca“ vkladá čiarka a slová „súkromný výrobca destilátu a fyzická osoba vyrábajúca destilát“.“

Nasledujúce body sa primerane prečíslujú.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V čl. I bod 6 znie:

„6. Za § 13 sa vkladá § 13a, ktorý vrátane nadpisu znie:

„§ 13a

Priestupky

(1) Priestupku sa dopustí ten, kto vyrába destilát a

a) nedovŕšil 18 rokov veku,

b) bol odsúdený za trestný čin,24a)

c) bol uznaný vinným zo spáchania priestupku podľa tohto zákona a od nadobudnutia právoplatnosti rozhodnutia o uložení pokuty za predchádzajúci priestupok podľa tohto zákona neuplynulo viac ako päť rokov.

(2) Priestupku sa dopustí súkromný výrobca destilátu, ak

a) vyrába destilát v destilačnom zariadení, ktoré nespĺňa podmienky podľa § 10 ods. 3,

b) vyrába destilát mimo miesta svojho trvalého pobytu alebo mimo miesta, kde sa nachádza ovocný sad v jeho vlastníctve alebo nájme,

c) použije na výrobu iné ovocie, než ovocie z vlastnej pestovateľskej činnosti, alebo inú surovinu, než ktorá pochádza z ovocia z vlastnej pestovateľskej činnosti,

d) neoznámi ministerstvu nadobudnutie destilačného zariadenia v lehote podľa § 10 ods. 6,

e) uvedie v oznámení podľa § 10 ods. 6 nepravdivé údaje,

f) neoznámi ministerstvu skutočnosti podľa § 10 ods. 9 alebo ods. 10.

(2) Ministerstvo uloží za priestupok podľa

a) odseku 1 pokutu od 500 eur do 3 000 eur,

b) odseku 2 pokutu od 100 eur do 3 000 eur.

(3) Na priestupky a ich prejednávanie sa vzťahuje všeobecný predpis o priestupkoch.[27b)](https://www.slov-lex.sk/pravne-predpisy/SK/ZZ/2002/282/20170101#poznamky.poznamka-6)“.

Poznámka pod čiarou k odkazu 27b znie:

„27b) Zákon Slovenskej národnej rady č. 372/1990 Zb. o priestupkoch v znení neskorších predpisov.“.“.

Odôvodnenie bodov 1 až 2 a 4 až 8:

Úprava zohľadňuje pripomienky k čl. I návrhu zákona z prerokovania návrhu vládou SR. Zapracovanie pripomienok si vyžiadalo prepracovanie definície súkromnej výroby destilátu, sústredenie podmienok jej výkonu do osobitného paragrafu, nastavenia režimu evidencie súkromných výrobcov destilátu ministerstvom, úpravu priestupkov a súvisiacich sankcií ako i zapracovanie viacerých legislatívno-technických pripomienok.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. Článok II znie:

„Čl. II

Zákon č. 530/2011 Z. z. o  spotrebnej dani z alkoholických nápojov v znení zákona č. 69/2012 Z. z., zákona č. 246/2012 Z. z., zákona č. 362/2013 Z. z., zákona č. 218/2014 Z. z., zákona č. 323/2014 Z. z., zákona č. 130/2015 Z. z., zákona č. 240/2015 Z. z., zákona č. 360/2015 Z. z., zákona č. 91/2016 Z. z., zákona č. 296/2016 Z. z. a zákona č. 177/2018 Z. z. sa mení a dopĺňa takto:

1. V § 5 sa odsek 1 dopĺňa písmenom e), ktoré znie:

„e) lieh, ktorým je destilát11a) vyrobený súkromnou výrobou destilátu,11b) je celkové množstvo liehu, ktoré je súkromný výrobca destilátu11c) oprávnený vyrobiť podľa osobitného predpisu.32)“.

Poznámky pod čiarou k odkazom 11a až 11c znejú:

„11a) § 2 ods. 2 písm. l) zákona č. 467/2002 Z. z. v znení neskorších predpisov.

11b) § 2 ods. 2 písm. t) zákona č. 467/2002 Z. z.

11c) § 10 ods. 2 zákona č. 467/2002 Z. z.“.

1. V § 10 ods. 1 a v § 12 ods. 1 a 3 sa za číslo „49“ vkladá čiarka a slovo „49a“.
2. V § 39 ods. 1 písm. p) sa bodka na konci nahrádza čiarkou a odsek 1 sa dopĺňa písmenom q), ktoré znie:

„q) evidenciu súkromných výrobcov destilátu.“.

1. V § 39 ods. 2 písm. n) sa bodka na konci nahrádza čiarkou a odsek 2 sa dopĺňa písmenom o), ktoré znie:

„o) identifikačné údaje súkromného výrobcu destilátu.“.

1. Za § 49 sa vkladá § 49a, ktorý vrátane nadpisu znie:

„§ 49a

Súkromná výroba destilátu

1. Súkromný výrobca destilátu je povinný požiadať colný úrad o zaradenie do evidencie súkromných výrobcov destilátu a o vydanie potvrdenia o evidencii, a to najneskôr do 15 dní od obdržania potvrdenia o držbe destilačného zariadenia podľa osobitného predpisu.32) Súkromný výrobca destilátu v žiadosti uvedie meno a priezvisko, trvalý pobyt, druh destilačného zariadenia, výrobné číslo destilačného zariadenia, ak ho má pridelené, dátum jeho nadobudnutia a adresu miesta, kde sa destilačné zariadenie nachádza.
2. Prílohami k žiadosti podľa odseku 1 sú:
3. potvrdenia o držbe destilačného zariadenia podľa osobitného predpisu,32)
4. technická dokumentácia alebo nákres výrobného zariadenia s dokladom o certifikácii destilačného zariadenia akreditovaným certifikačným orgánom certifikujúcim výrobky, s vyznačením miest, na ktoré colný úrad priloží uzávery tak, aby sa zabránilo použitiu destilačného zariadenia bez povolenia colného úradu,
5. čestné vyhlásenie žiadateľa, že spĺňa podmienky podľa osobitného predpisu.32)
6. Colný úrad pred zaradením do evidencie a vydaním potvrdenia o evidencii preverí skutočnosti a údaje podľa odsekov 1 a 2 a porovná skutkový stav destilačného zariadenia podľa odseku 1 s technickou dokumentáciou alebo nákresom destilačného zariadenia predloženými podľa odseku 2. Ak sú tieto skutočnosti a údaje pravdivé a sú splnené podmienky podľa odseku 1 a 2, colný úrad zaeviduje súkromného výrobcu destilátu a vydá mu potvrdenie o evidencii do 30 dní od obdržania žiadosti podľa odseku 1. Najneskôr v deň vydania potvrdenia podľa druhej vety colný úrad opatrí destilačné zariadenie uzáverami tak, aby sa zabránilo použitiu destilačného zariadenia bez povolenia colného úradu. Poškodzovanie alebo odstraňovanie uzáver umiestnených colným úradom je zakázané.
7. Na alkoholický nápoj, ktorým je destilát vyrobený súkromnou výrobou destilátu, sa uplatní znížená sadzba dane.
8. Daňová povinnosť pri výrobe alkoholického nápoja uvedeného v § 5 ods. 1 písm. e) vzniká výrobou destilátu. Súkromný výrobca destilátuje povinný podať daňové priznanie najneskôr do troch pracovných dní odo dňa výroby destilátu a v tejto lehote zaplatiť daň.
9. Súkromný výrobca destilátu je povinný oznámiť colnému úradu na príslušnom tlačive dátum, miesto a čas plánovanej výroby liehu s uvedením druhu ovocia a množstva kvasu, z ktorého sa má lieh vyrobiť, ako i predpokladané celkové množstvo vyrobeného alkoholického nápoja, vrátane predpokladaného množstva vyrobeného liehu v l a. Oznámenie podľa prvej vety je súkromný výrobca destilátupovinný doručiť colnému úradu najneskôr tri pracovné dni pred dátumom výroby destilátu. Colný úrad najneskôr v deň uvedený v oznámení podľa prvej vety ako dátumu plánovanej výroby liehu povolí použitie destilačného zariadenia uvoľnením uzáver destilačného zariadenia na dobu nevyhnutnú pre výrobu liehu podľa údajov uvedených v oznámení. O povolení použitia destilačného zariadenia colný úrad vykoná záznam. Po uplynutí doby, na ktorú bolo použitie destilačného zariadenia povolené, colný úrad destilačné zariadenie opatrí uzáverami, o čom vykoná záznam.
10. Platiteľom dane pri vzniku daňovej povinnosti podľa odseku 5 je súkromný výrobca destilátu.
11. Súkromný výrobca destilátu je povinný viesť evidenciu vyrobeného alkoholického nápoja samostatne podľa dní a osobitne druhu destilátu s uvedením celkového množstva vyrobeného alkoholického nápoja vrátane množstva vyrobeného liehu v l a.
12. Súkromný výrobca destilátu je povinný bezodkladne oznámiť colnému úradu, že destilačné zariadenie už nemá v držbe a tiež akúkoľvek inú zmenu údajov uvedených v žiadosti podľa odseku 1.
13. Súkromný výrobca destilátu je povinný bezodkladne oznámiť colnému úradu, ak bol odsúdený za trestný čin63a) alebo ak bol uznaný vinným z priestupku podľa § 71 ods. 1 písm. h) až m).
14. Colný úrad vymaže súkromného výrobcu destilátu z evidencie súkromných výrobcov destilátu

a) na základe žiadosti súkromného výrobcu destilátu,

b) ak súkromný výrobca destilátu bol odsúdený za trestný čin,63a)

c) ak súkromný výrobca destilátu bol uznaný vinným zo spáchania priestupku podľa § 71 ods. h) až m) a od nadobudnutia právoplatnosti rozhodnutia o uložení pokuty za predchádzajúci priestupok podľa § 71 ods. h) až m) neuplynulo viac ako päť rokov,

d) ak colný úrad zistí, že súkromný výrobca destilátu zomrel alebo bol vyhlásený za mŕtveho.

1. Na súkromnú výrobu destilátu sa ustanovenia § 14, § 15 a § 45 nepoužijú.
2. Lieh vyrobený súkromnou výrobou destilátu nesmie byť predmetom predaja ani iného uvádzania na trh.“.

Poznámka pod čiarkou k odkazu 63a znie:

„63a) § 253 Trestného zákona.“.

1. V § 51 ods. 9 písm. l) sa bodka na konci nahrádza čiarkou a odsek 9 sa dopĺňa písmenom m), ktoré znie:

„m) vyrobený súkromným výrobcom destilátupodľa § 49a.“.

1. V § 69 ods. 3 písm. a) sa za slová „podnikanie s alkoholickým nápojom“ vkladajú slová „alebo v ktorých sa nachádza destilačné zariadenie súkromného výrobcu destilátu,“.
2. § 69 sa dopĺňa odsekom 11, ktorý znie:

„(11) Oprávnenia colného úradu pri výkone daňového dozoru a daňovej kontroly podľa odseku 3 písm. b), c), f), g) a j) a odseku 4 sa použijú primerane vo vzťahu k súkromnému výrobcovi destilátu. Súkromný výrobca destilátu je povinný strpieť výkon daňového dozoru a daňovej kontroly podľa odseku 3 a odseku 4 a poskytnúť colnému úradu súčinnosť nevyhnutnú na riadny výkon daňového dozoru a daňovej kontroly.“.

1. V § 71 ods. 1 písm. g) sa bodka na konci nahrádza čiarkou a pripájajú sa tieto slová: „okrem súkromného výrobcu destilátu pri súkromnej výrobe destilátu v súlade s týmto zákonom a osobitným predpisom.32)“.
2. V § 71 ods. 1 písm. g) sa bodka na konci nahrádza čiarkou a odsek 1 sa dopĺňa písmenami h) až m), ktoré znejú:

„h) pri súkromnej výrobe destilátu nepožiada colný úrad o zaradenie do evidencie súkromných výrobcov destilátu v lehote podľa § 49a ods. 1,

i) pri súkromnej výrobe destilátu uvedie v žiadosti podľa § 49a ods. 1 a 2 nepravdivé údaje,

j) pri súkromnej výrobe destilátuporuší obmedzenie podľa § 49a ods. 13,

k) pri súkromnej výrobe destilátu vyrobídestilát s obsahom etylalkoholu alebo v objeme v rozpore s osobitným predpisom,32)

l) pri súkromnej výrobe destilátuporuší povinnosť podľa § 69 ods. 11 druhej vety,

m) poruší zákaz uvedený v § 49a ods. 3 poslednej vete.“.

1. V § 71 ods. 2 písm. g) sa bodka na konci nahrádza čiarkou a odsek 2 sa dopĺňa písmenom h), ktoré znie:

„h) od 100 eur do 3 000 eur za priestupok podľa odseku 1 písm. h) až m).“.“

Odôvodnenie bodu 9:

Úprava zohľadňuje pripomienky k čl. II návrhu zákona z prerokovania návrhu vládou SR. Vzhľadom na rozsah zapracovaných zmien ako i z dôvodu prehľadnosti navrhovatelia v pozmeňujúcom návrhu uvádzajú kompletné upravené znenie čl. II.

Okrem sústredenia úpravy súkromnej výroby destilátu do osobitného paragrafu a úpravy povinností súkromného výrobcu destilátu vo vzťahu k colnému úradu návrh upravuje postup colného úradu vo veci evidencie súkromných výrobcov destilátu ako i jeho oprávnenia pri výkone daňového dozoru a daňovej kontroly. S ohľadom na vymedzené podmienky súkromnej výroby destilátu návrh vymedzuje priestupky, ktorých sa dopustí súkromný výrobca destilátu, ktorý vyrába destilát v rozpore s týmto predpisom. Návrh obsahuje i zapracovanie viacerých legislatívno-technických pripomienok.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. K čl. III

V čl. III sa vypúšťa slovo „od“.

Pozmeňujúci návrh vypúšťa nadbytočné slovo.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 10 hlasovať spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov (tlač 1040), **schváliť s pripomienkami.**

Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov (tlač 1040) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 201 z 11. septembra 2018.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter  **A n t a l,** v. r.

predseda výboru